4 C. PLINII HIST. NAT. LIB. XXX. 



avido futura de sese sciendi, atque ea e caelo verissime 

 peti credente. Ita possessis hominum sensibus triplici 

 vinculo, in tantum fastigii adolevit, ut hodieque etiam 

 in magna parte gentium praevaleat, et in Oriente regum 

 regibus imperet. 



Quando et a quo cperit : a quibus celebrata sit. 



II. Sine dubio illic orta in Perside a Zoroastre, ut 

 inter auctores convenit. Sed unus hic fuerit, an postea 

 et alius, non satis constat. Eudoxus, qui inter sapientiae 

 sectas clarissimam , utilissimamque eam intelligi voluit , 

 Zoroastrem hune sex millibus annorurn ante Platonis 

 mortem fuisse prodidit. Sic et Aristoteles. Hermippus 

 qui de tota ea arte diligentissime scripsit, et vicies cen- 

 tum m il lia versuum a Zoroastre condita, indicibus quo- 

 que voluminum ejus positis explanavit, praeceptorem, a 

 quo institutum diceret, tradidit Azonacem ; ipsum vero 

 quinque millibus annorurn ante trojanum bellum fuisse. 

 Mirum hoc in primis , durasse memoriam artemque tam 

 longo aevo, commentariis non intercidentibus , praeterea 

 nec claris nec continuis successionibus custoditam. Quo- 

 tus enim quisque auditu saltem cognitos habet , qui soli 

 cognominantur, Apuscorum , et Zaratum Medos , Baby- 

 loniosque Marmarum , et Arabantiphocum , aut Assy- 

 rium Tarmoendam, quorum nulla exstant monumenta? 



Maxime tamen mirum est, in bello trojano tantum de 



